Motî:crombyî - Wikipedia

# Motî:crombyî

### Èn årtike di Wikipedia.

crombyî (codjowaedje) I. [v.c.] 1. rinde cron, arondi. Dji mel va crombyî, vosse boket d' fier. Li mwaisse crombyive si baston: ça vleut dire ki ça sinteut mwais. Il a dvou rdressî l' boket d' fier ki l' ôte aveut crombyî (A. Balle). Dj' a crombyî l' pîce po fé on ceke. (F. Deprêtre et N. Nopère). F. courber, arquer 2. (pus stroetmint) ployî (s' dos). Ele crombeye ès dos conte ene vôsseure, Ès bresse et s' baston conte el meur Tåstèt eshonne (F. Dewandelaer). F. courber, vousser. II. [v.s.c.] 1. divni cron, si toide. Ene planke crombeye tot e setchixhant (F. Deprêtre et N. Nopère). L' åbe crombeye på vint. El vint fwait crombyî les åbes (A. Carlier & W. Bal). On dit eto: ecroler. F. se courber, se tordre. 2. èn nén esse droet, candjî d' direccion. Li tchmin crombeye inte les måjhones. On dit eto: crawyî. F. serpenter. >> fé crombyî ene sakî dins ses idêyes: el fé candjî d' idêye. I gn a nolu a m' fé crombyî dins mes idêyes (F. Deprêtre et N. Nopère). F. dévier. 3. emantchî ls ôtes, frawtiner. C' est on cron: i n' a jamwais fwait k' crombyî (A. Carlier & W. Bal). F. tricher, tromper. Disfondowes: crombyî, crombyi, crombi, crombiyî, crombî, crombier, crombiè Etimolodjeye: viebe del troejhinme troke fwait sol bodje cromb-. | crombyî, crombieye I. [addj.] 1. crawieus, e. Mi schoupe est crombieye. Dins nos viyaedjes, i dmeure des eglijhes et leus clotchîs crombyîs, mins pupont d' mayeurs (D. Heymans). F. tordu. 2. k' a l' dos tchamlou. Il a rivnou tot crombyî padzo s' tchedje (J. Coppens). F. courbé. II. [addj. metou po èn adv.] tot fjhant s' cron dos. I rote dedja tot crombyî. On dit eto: a baxhete. F. le dos voussé. Disfondowes: crombyî, crombièye, crombî, crombiéye. | crombireye [f.n.] faitindje d' on crombin (d' èn emantcheu). Ses crombireyes nel moennront nén lon (P. Defagne). K' i våye fé ses crombireyes ôte pårt (A. Balle). Il ont ramassé des liårds e fjhant de crombireyes (F. Deprêtre et N. Nopère). On dit eto: emantcheure, emantchreye. F. tricherie, malversation, tromperie, escroquerie. Disfondowes: crombîrèye, crombèyrîye, crombirîye, crombîyrîye. Coinreces walon do Coûtchant.

Prin del pådje «http://wa.wikipedia.org../../../c/r/o/Mot%C3%AE%7Ecromby%C3%AE.html»

##### Views

- Årtike
- Copene
- Modêye d' asteure

##### Cweri